《菜佣行》
明代·石宝

长安城中吏夜奔，星飞趣对御史门。抱蔬易粟入里巷，实以芥蒂生嚣諠。

朱衣赫怒授大杖，此恶不得从轻论。妻孥被系尽泥首，仰天抆泪声喑吞。

嗟哉狐狸扇腥风，却縳鸡与狗。那知白日狼豺行市中，吏不敢问士反走。

张公周公世岂有。

作者简介：真定府藁城人，字邦彦，号熊峰。成化二十三年与兄石玠同举进士。与修《大明会典》。累擢为礼部尚书兼学士掌詹事府事。授检讨。嘉靖三年以吏部尚书兼文渊阁大学士，直内阁。守己鲠狷，持论坚确，进退凛然。辞归时襆被一车而已，都人叹其廉洁。所作诗淹雅清峭，讽谕婉约，有词人之风。有《熊峰集》、《恒阳集》。